GiliGold/VAD_KnessetCorpus huggingface dataset:
יבגני סובה:
תהיה דובר שלו, מלכיאלי.
מיכאל מלכיאלי:
אתה היית מסוגל לעשות מעשה אלי אבידר?
איתן גינזבורג:
מלכיאלי, הוא רוצה להמשיך.
מיכאל מלכיאלי:
אלי אבידר לא ישן בלילה, ואלה חוגגים.
איתן גינזבורג:
חבר הכנסת מלכיאלי, עורך דין בוסי ביקש להמשיך בלי שיפריעו לו.
איתן גינזבורג:
אז אל תפריע לו.
גיא בוסי:
אני מבין שגם לא אקבל החלטה לגבי חבר הכנסת טופורובסקי.
גיא בוסי:
צר לי.
גיא בוסי:
חבריי חברי הכנסת, כמו שאתם יודעים ב-7 באפריל יצא מכתב ההזמנה החסר של חבר הכנסת ניר אורבך שהזמין את הדיון הזה.
גיא בוסי:
מאותו מועד, בערך ארבעה ימים אחרי כן, חבר הכנסת שיקלי שכר את שירותיי.
גיא בוסי:
אני מעריך שהוא התייעץ עוד עורכי דין קודם לכן, ובסוף בחר בי.
גיא בוסי:
והוועדה הזאת גרמה לנו לעבוד כל החג, כולל בליל הסדר, כולל בשבת.
גיא בוסי:
זה פשוט כלימה.
גיא בוסי:
לחלקנו נשים בהיריון, אני אבא לילדים.
גיא בוסי:
ביטלו לנו את החג, ביטלו לנו את המועד.
גיא בוסי:
חייבו אותנו לעבוד בשבת קודש.
גיא בוסי:
אני פניתי בתחינה ממש ליושב-ראש הוועדה.
גיא בוסי:
כמובן, בלי ציפייה, אבל בתחינה.
גיא בוסי:
אמרתי לו: אדוני, כבר הרסת לנו את ליל הסדר.
גיא בוסי:
למה להרוס גם חג שני של פסח?
גיא בוסי:
בעיקר בהתקבל הטעם שמי שקיבל את ההחלטה היה בעצמו בחופשה זאת החלטה לא לעניין, והכי חשוב – היא פגעה בזכות הטיעון של חבר הכנסת שיקלי.
גיא בוסי:
אני רוצה שיהיה ברור: לא היה לנו זמן להתכונן.
גיא בוסי:
מה שאני אומר עכשיו לא מתקרב אפילו ל-10% מהחומרים שאני רוצה להציג.
גיא בוסי:
רק שתדעו לכם שיושב-ראש הוועדה מנע את האפשרות לדיון נוסף.
גיא בוסי:
אני רוצה להפנות לתקנון.
גיא בוסי:
בתקנון כתוב שבתקופת הפגרה דיונים יהיו לפי הזמן המקובל.
גיא בוסי:
אנחנו בפגרה.
גיא בוסי:
אני רוצה שאדוני יגיד כמה זמן הדיון הזה יימשך ומה זה זמן מקובל.
גיא בוסי:
זה סעיף בתקנון.
גילה גמליאל:
שאלה טובה.
גיא בוסי:
לא נמסר לי כמה זמן הדיון יימשך למרות הסעיף הספציפי בתקנון.
איתן גינזבורג:
כתבתי לך במכתב שהדיון יתקיים היום ותהיה הצבעה היום.
גיא בוסי:
בוא נראה מה בדיוק כתבת כי זה חשוב לדיון.
איתן גינזבורג:
זה לא חשוב, האמת.
איתן גינזבורג:
תמשיך.
גיא בוסי:
לי זה חשוב.
איתן גינזבורג:
עורך דין בוסי, בבקשה, נפלתי לבור שכרת לי.
גיא בוסי:
אני רוצה לשאול את חברי הכנסת:
גיא בוסי:
האם כמה זמן יימשך הדיון זאת לא שאלה רלוונטית?
שלמה קרעי:
בוודאי רלוונטית.
גיא בוסי:
אז מה קורה כאן?
גיא בוסי:
אני לא יכול - - -
יבגני סובה:
כמה שיידרש – זאת התשובה.
יבגני סובה:
חברי כנסת העבירו פה לילות לבנים ויודעים גם לעשות דיונים לתוך הלילה.
יבגני סובה:
לא, תן לי, שעתיים אני שותק.
יבגני סובה:
תן לי גם הערה קטנה.
יבגני סובה:
משהו קטן.
איתן גינזבורג:
לא, אתה לא תדבר.
יבגני סובה:
הוא מדבר אל חברי הכנסת, ואנחנו ענינו לו.
יבגני סובה:
זה הכול.
יבגני סובה:
חברי כנסת לא שופטים, עם כל הכבוד.
יבגני סובה:
חברי הכנסת הם לא השופטים.
מיכל מרים וולדיגר:
- - - כהווייתם.
גיא בוסי:
בוודאי, בוודאי, כל הטיעונים יישמעו באורך רוח.
גיא בוסי:
אני רוצה לדבר על עניין הבאת העדים שנמנע מאתנו.
גיא בוסי:
אני לא מצליח להבין איך לא התאפשר לוועדה להביא עדים, לבטח את מגיש הבקשה.
גיא בוסי:
הרי כלל בסיסי הוא שמי שטוען נגדך – אתה צריך לעמוד מולו.
גיא בוסי:
מי מבצע את השימוע?
גיא בוסי:
את השימוע שלך מבצע הבוס שלך או מישהו רחוק ממך שאפילו לא קשור אליך?
גיא בוסי:
לא ייתכן שלא נמצא כאן מגיש הבקשה.
גיא בוסי:
יתרה מכך אף על פי שאדוני מנסה בכל כוח למנוע את הבירור העובדתי על-ידי מניעת שאילת שאלות, על-ידי מניעת מתן מענה במועד של השאלות עדיין צריך לזכור שבערעור לא נשמעים העדים.
גיא בוסי:
אין לי יכולת לבחון את הדברים.
גיא בוסי:
רק להבין עד כמה חייבים לברר את העדות: אחד השקרים הגדולים של השר כהנא היה שבאף אחת מהצעות החוק שהציע חבר הכנסת שיקלי לא חתם מישהו מסיעת ימינה.
גיא בוסי:
זה שקר וכזב.
גיא בוסי:
את זה צריך לברר.
גיא בוסי:
זה הבירור העובדתי, אדוני.
גיא בוסי:
אני לא מצליח להבין איך אתה מונע את הדבר הזה מאיתנו.
גיא בוסי:
עכשיו אני רוצה להסביר לחברי הכנסת מדוע הדיון הזה שונה מכל הדיונים הקודמים.
גיא בוסי:
הרי מנסים פעם אחר פעם שוב ושוב להסביר לכם שמה שקורה כאן זה בדיוק מה שקרה בעבר בכל אותם דיונים בעבר: הייתה בקשה של פרישה מסיעה וזה בדיוק המצב.
גיא בוסי:
אין אי אמירת אמת או ניסיון לסובב בכחש מאשר הביטוי הזה.
גיא בוסי:
הרי בכל המקרים הקודמים הפרישה של הסיעה הייתה של בן אדם יחיד.
גיא בוסי:
אבל כאן זה לא המקרה – מי שפורש מהסיעה זה כל קבוצת הסיעה, זה כל האנשים של הסיעה.
גיא בוסי:
חבר הכנסת שיקלי איננו לבדו.
גיא בוסי:
בואו נעבור רגע על הרשימה של קדימה: מגיש הבקשה שלא נמצא כאן - -
שלמה קרעי:
ימינה.
גיא בוסי:
ימינה.
גיא בוסי:
מה אמרתי?
גיא בוסי:
אוי, זה בר מינן.
מיכאל מלכיאלי:
כמו שההיא נעלמה, גם זאת תיעלם.
שלמה קרעי:
זה בסדר, זאת טעות מתבקשת.
אורית סטרוק:
זה אותו דבר.
גיא בוסי:
אני אציין שהייתי היועץ המשפטי של קדימה.
גיא בוסי:
אולי בגלל זה.
משה ארבל:
שתי המפלגות קמו בחטא.
אורית סטרוק:
שתי המפלגות נעלמו מהמפה.
גיא בוסי:
את חטאיי אני מזכיר היום.
מיכאל מלכיאלי:
או-הו איזה חטא זה.
גיא בוסי:
אני שב וחוזר: מי שנמצא כאן זה לא חבר הכנסת שיקלי לבדו, אלא כל חברי סיעת ימינה.
גיא בוסי:
בואו נראה איפה הם: יש לנו, כמובן, מספר 1 שלא נמצא כאן; מספר 2 – לא אני אמרתי את זה – איפה אתם חושבים שמספר 2 בימינה נמצאת ברגעים אלו?
גיא בוסי:
היא לא מנסה להיות יושב-ראש או מנכ"ל של קנדה-ישראל או ישראל-קנדה, היא ברגעים אלה ממש מנהלת משא ומתן כדי לפרוש מקדימה - -
קריאות:
ימינה.
גיא בוסי:
כדי לפרוש מימינה.
גיא בוסי:
בואו נעשה "להלן" – כל פעם שאני אומר קדימה - - -
יבגני סובה:
אני מבקש שזה יירשם בפרוטוקול.
אורית סטרוק:
זה פרוידיאני.
גיא בוסי:
בוודאי שיירשם בפרוטוקול.
גיא בוסי:
זה לא אני אומר.
גיא בוסי:
היום בתכנית של אבי רצון הוא אמר שהוא שוחח עם ראש הממשל לשעבר מר נתניהו, והוא אמר לו שאיילת שקד ביקשה להיות משוריינת ברשימת הליכוד לכנסת בשתי הכנסות הבאות.
רם שפע:
זה טיעון משפטי?
איתן גינזבורג:
לא להפריע.
איתן גינזבורג:
אני מעיר לו.
גיא בוסי:
לא אני אומר את זה.
גיא בוסי:
אומר את זה מישהו ששוחח עם ראש הממשלה ואמר שזה מה שביקשה הגברת שקד.
אורית סטרוק:
לא הבנתי – ומה שמתן אמר זה משפטי?
איתן גינזבורג:
סליחה.
אורית סטרוק:
הוא לא חבר כנסת, הוא לא אמור להיות פה בכלל.
אורית סטרוק:
שנפתלי בנט יבוא ו - - - למה מתן צריך לכסות עליו?
איתן גינזבורג:
חברת הכנסת סטרוק, חברת הכנסת סטרוק.
יואב בן צור:
הוא מייצג את שיקלי, הוא מייצג חבר כנסת.
איתן גינזבורג:
חברת הכנסת סטרוק, די.
אורית סטרוק:
אני עונה לחבר הכנסת שפע.
איתן גינזבורג:
את לא צריכה לענות.
איתן גינזבורג:
מי ביקש ממך לענות?
איתן גינזבורג:
אל תעני, אל תעני.
יואב בן צור:
זה יצא כאילו שיקלי אומר את זה.
אורית סטרוק:
תעיר חבר הכנסת רם שפע לפני שאתה מעיר לי.
איתן גינזבורג:
מידת האיפוק, מידת האיפוק.
אורית סטרוק:
אני עניתי לרם שפע.
אורית סטרוק:
תעיר לו לפניי.
איתן גינזבורג:
את מפריעה לעורך דין בוסי עכשיו.
אורית סטרוק:
אני מפריעה לרם שפע.
איתן גינזבורג:
את מפריעה לעורך דין בוסי ולי.
גיא בוסי:
אני חוזר ואומר: לא מדובר בבקשה רגילה אלא בבקשה של סיעה שנפרדת מהיושב-ראש שלה.
גיא בוסי:
זה לא המקרה הרגיל והוא בטח לא דומה למקרה שלנו.
גיא בוסי:
אני רוצה לעבור על כל חברי סיעת ימינה: ראש הממשלה – לא נמצא כאן; איילת שקד, כמו שאמרתי, ממש בתכנית ממוסדת וברורה לעזוב את ימינה; אלון דוידי לא רק שעזב את ימינה, אדוני, אלא אמר על מגיש הבקשה דברים קשים על כך שהוא זה שעזב את ימינה; מתן כהנא – בסדר, כל אחד והתפקיד שלו - -
יואב בן צור:
כהנא – השם יעזור לו.
גיא בוסי:
- - מספר 5 שנמצא כאן – מהאידיאולוגים היחידים והאמיתיים בעניין הזה; חבר הכנסת ניר אורבך, אדוני, שכמובן, כולנו שולחים ניחומים.
גיא בוסי:
אבל, אדוני היושב-ראש, לא מסרת את הטעמים מדוע חבר הכנסת ניר אורבך סירב להיות בדיון.
גיא בוסי:
אפשר לשמוע אותם?
גיא בוסי:
כי הרי אתה טענת שהוא לא יהיה כאן הרבה לפני שנפלה עליו הטרגדיה המשפחתית.
גיא בוסי:
נוכל לקבל את הטיעונים למה חבר הכנסת ניר אורבך לא נמצא כאן?
גיא בוסי:
הוא ביקש להחליף איתך.
איתן גינזבורג:
הוא בשבעה כרגע.
גיא בוסי:
לא, לא, לא, אני רוצה להראות את המכתב.
קריאה:
ההודעה הייתה לפני כן.
איתן גינזבורג:
למה הוא לא נוכח כאן?
איתן גינזבורג:
הוא בשבעה.
איתן גינזבורג:
אני פתחתי את הדיון בזה.
יצחק פינדרוס:
הוא - - - לפני השבעה.
יצחק פינדרוס:
הוא ידע שהוא יהיה בשבעה?
איתן גינזבורג:
השאלה שנשאלה היא למה הוא לא נמצא כאן, והתשובה היא שהוא נמצא בשבעה.
קריאה:
אז למה הוא ביקש שתחליף אותו לפני שבועיים?
גיא בוסי:
היושב-ראש צודק, אני מתנצל, אני אחדד.
גיא בוסי:
במכתב השני שכתבת לי ב-14 בחודש אמרת לי שחבר הכנסת אורבך ביקש ממך להחליף אותו בדיון, ואתה נעתרת – או משהו בסגנון הזה.
גיא בוסי:
אז אני רוצה לדעת: טרם הטרגדיה מה היו הטעמים לבקשת ההחלפה?
איתן גינזבורג:
בוא נמשיך בדברים.
גיא בוסי:
אז אני רוצה שייכתב בפרוטוקול – שאדוני לא יכעס עליי – שסירבו למסור את הטעמים להחלפה.
גיא בוסי:
דבר שני, אדוני – אני רוצה לקבל תשובה – אמרת בפתיח שחברי הוועדה קראו את כל החומר קודם לכן.
גיא בוסי:
זה חשוב מאוד.
גיא בוסי:
יש לנו הרבה מאוד טיעונים – אנחנו העברנו.
גיא בוסי:
אני לא יודע אם הצליחו לאגוד את כל החומר בזמן קצר כזה.
גיא בוסי:
אני מזכיר שמדובר בדיון מעין שיפוטי, והדבר הזה חשוב.
גיא בוסי:
אנחנו נשמח לקבל תשובה האם חברי הכנסת קראו או לא קראו את החומר קודם לכן.
איתן גינזבורג:
עורך הדין בוסי, אנא, תמשיך בטיעונים שלך, ואל תחקור את חברי הוועדה או את היושב-ראש.
גיא בוסי:
אני שואל שאלה.
יואב קיש:
זה הטיעונים שלו.
יואב קיש:
אתה יכול להסכים - - - אבל אלה הטיעונים של מי שהוא מייצג.
איתן גינזבורג:
חבר הכנסת פינדרוס, תאמין לי, תאמין לי.
גיא בוסי:
אם מישהו כאן מרגיש תחת חקירה – זאת לא הכוונה.
גיא בוסי:
חבר הכנסת פינדרוס, האם קראת את החומר קודם לכן?
איתן גינזבורג:
לא, לא, עורך דין בוסי, לא ייווצר מצב - -
יצחק פינדרוס:
התשובה היא חד-משמעית לא.
יצחק פינדרוס:
מי קורא מכתבים של נוכלים?
איתן גינזבורג:
עורך דין בוסי, אתה עכשיו משיב לדברים שנאמרו על-ידי השר כהנא לטענת הפרישה.
גיא בוסי:
לא, אדוני, אני מעלה טענות מקדמיות.
איתן גינזבורג:
אנחנו בסדר דין אזרחי, אין פה - - - של בית משפט.
איתן גינזבורג:
אנחנו בכנסת, בוועדת כנסת.
איתן גינזבורג:
יש פה נוהג איך הדברים מתנהלים, ואתה לא תשנה את זה.
איתן גינזבורג:
אני רק שאלה.
גיא בוסי:
אז אני רק רוצה לשאול שאלה: האם יש כאן נוהג שאסור לשאול שאלות?
איתן גינזבורג:
נראה לי שאתה בעיקר בונה את הטיעונים בעתירה שלך.
איתן גינזבורג:
במקום לטעון טיעונים לגופו של עניין אתה עושה חקירה.
יצחק פינדרוס:
היית עושה אחרת?
יצחק פינדרוס:
מה חשבת – יש פה קואליציה שאין לה משמעת קואליציונית, במירכאות.
יצחק פינדרוס:
מה היית עושה?
גיא בוסי:
האם זה שקראתם את החומר איננו ענייני?
איתן גינזבורג:
לא הבנתי, אתה גם שופט את הקולגות שלך או את השופט אם הם קראו את החומר?
גיא בוסי:
בוודאי, בוודאי, איזו שאלה.
איתן גינזבורג:
נא להמשיך, בבקשה.
איתן גינזבורג:
בסדר, תמשיך.
איתן גינזבורג:
באמת.
יואב בן צור:
אל תוציא לעז על השופטים שלא קוראים את החומר.
יואב בן צור:
באמת.
גיא בוסי:
דבר שני, אנחנו ביקשנו לקבל את החוקה או את התקנון של - -
יואב קיש:
לא גמרת את רשימת ימינה.
גיא בוסי:
נכון, תודה רבה.
יואב קיש:
עצרת בניר אורבך שנמצא בשבעה.
גיא בוסי:
ולא קיבלתי תשובה מדוע הוא עזב.
אופיר כץ:
בכנסת הבאה היא כבר תהיה הרבה יותר קצרה.
גיא בוסי:
אביר קארה שכלפי כולי עלמא - -
איתן גינזבורג:
איך זה מי שחזר דווקא ממשיך להפריע?
איתן גינזבורג:
אני לא מבין את האירוע הזה.
אופיר כץ:
מאוד מפתיע.
שלמה קרעי:
"היהפוך כושי עורו?
גיא בוסי:
"ונמר חברבורותיו?
גיא בוסי:
" זה הציטוט.
גיא בוסי:
"וגר זאב עם כבש ונמר עם גדי ירבץ".
גיא בוסי:
אנחנו עוברים למס' 7 – אביר קארה – אני אומר שלא צריך להוסיף מילים.
גיא בוסי:
אין מסלול שהוא לא פעל או ניסה - -
יואב בן צור:
גם ברגעים אלו.
איתן גינזבורג:
פעם ראשונה.
גיא בוסי:
- - כדי לפרוש; חברת הכנסת פינטו – כבר אמרתי לגבי הדעה המוקדמת שלה; שי מימון, שלפי דעתי הוא כאן.
אורית סטרוק:
שי מימון הוצא החוצה, וזה לא תקין.
גיא בוסי:
אדוני, אפשר להכניס את שי מימון מספר 10 ברשימת ימינה?
איתן גינזבורג:
לא, אנא, תמשיך בדברים שלך.
גיא בוסי:
אי אפשר להכניס.
גיא בוסי:
אז רציתי שתשמעו את מספר 10 ברשימת ימינה שי מימון – מדוע הוא פרש, והאם מבקש הפרישה הוא שפרש או הוא.
גיא בוסי:
אבל, כרגיל, נמנע הדבר מאיתנו; רוני ססובר – מספר 13 – תעשו רגע בגוגל ותראו את הדברים שהיא אומרת על מגיש הבקשה, ומה האני מאמין של קדימה - -
אורית סטרוק:
תקריא לנו את מה שהיא אומרת.
רם שפע:
מה זה מלמד?
מיכל מרים וולדיגר:
זה מלמד מי פרש ממי.
אמיר אוחנה:
זה מלמד שגורלה של ימינה יהיה בדיוק כמו גורלה של קדימה.
אמיר אוחנה:
בדיוק אותו גורל.
יריב לוין:
מה שהם אומרים חייב להיות בפרוטוקול.
איתן גינזבורג:
חבר הכנסת לוין, אל תפריעו לעורך דין בוסי.
גיא בוסי:
אני באמת אקבל את ההמלצה, ובואו נראה מה מספר 1, מגיש הבקשה, חושב על מספר 2 שלו ברשימת ימינה.
שלמה קרעי:
בוסי, שכחת את סילמן.
גיא בוסי:
אנחנו צריכים להאדיר את סילמן.
גיא בוסי:
כשראש הממשלה נשאל האם שקד נשארת איתו – אתם יודעים מה התשובה שלו הייתה?
גיא בוסי:
"מי שרוצה להוביל את המדינה לתוהו ובוהו, הציבור יבוא איתו בחשבון".
גיא בוסי:
שוב – כבר הזכרתי את זה.
גיא בוסי:
נשים בצד פרה אדומה.
גיא בוסי:
מה עניין שמיטה להר סיני?
גיא בוסי:
הווה אומר שגם מגיש הבקשה יודע שהסיעה איננה איתו.
גיא בוסי:
אפילו מספר 2 שלו מנהלת מסילות כדי להגיע לפרישה ולמפלגה אחרת.
גיא בוסי:
אדוני, אני רוצה לחזור לתקנון והחוקה של המפלגה.
גיא בוסי:
קודם כול, למרות שביקשתי אני לא יודע באיזו מפלגה רצה ימינה: האם זה צל"ש, מפלגתו של פורז או פריצקי או כל דבר אחר?
גיא בוסי:
אני אסביר מדוע זה חשוב.
גיא בוסי:
בפעם הראשונה ששאלת פרישה שבאה בפני אינסטנציה שיפוטית הייתה בפני יושב-ראש ועדת הבחירות השופטת בייניש, והיא דנה בעניין.
גיא בוסי:
ואתם יודעים, מכובדיי, חבריי הכנסת, מי היו העותרים?
גיא בוסי:
העותרים היו המוסד לבירור עתירות של מפלגת העבודה.
גיא בוסי:
ולמה?
גיא בוסי:
כי הליך פרישה לא יכול להתנהל רק כאן.
גיא בוסי:
יש מפלגה.
גיא בוסי:
צריך לבדוק קודם מה הכללים במפלגה כדי לקיים פרישה.
גיא בוסי:
יתר על כן הנשיאה בייניש אומרת שביקשו ממנה לסלק את זה על הסף, והיא לא עשתה את זה.
גיא בוסי:
מה עושים פה?
גיא בוסי:
קופצים, מדלגים – כמה שיותר נוח כדי – תכף נגיד את הסיבה האמיתית לכל בקשת הפרישה הזאת.
גיא בוסי:
כאן עושים את הכול מהר, בבהילות.
גיא בוסי:
כאילו יצאנו ממצרים ו"עוגות, מצות כי לא חמץ".
גיא בוסי:
איך אפשר לעשות את הקפיצה הזאת?
גיא בוסי:
אני רוצה לדעת – וכמובן, אדוני לא נותן לי את התשובה למרות שביקשתי – כאשר נאמר בהחלטה של הנשיא ברק שמצטטים את זה בחוות הדעת של הגברת ארבל אסטרחן, שחלק מענייני פרישה הם מצע המפלגה.
גיא בוסי:
ואדוני לא מסר לי לא את החוקה ולא את התקנון שביקשתי, וברור למה – כי אף אחד לא יודע מה זאת המפלגה הזאת – ייצור כלאיים.
גיא בוסי:
אז הדיון חסר.
גיא בוסי:
איך אנחנו יכולים לדעת מה הכללים לקבוע פרישה ממפלגה מסוימת כאשר אדוני מנע מאיתנו או לא מסר – אני לא יודע אם הוא עשה את זה בגוף ראשון בעצמו – את התקנון של קדימה - -
יואב בן צור:
ימינה.
גיא בוסי:
גם מסוג הדברים שלא בסדר - -
אורית סטרוק:
הוא יכול להמשיך ככה: "קדימה, קדימה".
אורית סטרוק:
קדימה לים.
קריאה:
- - - צחי הנגבי.
יואב בן צור:
צחי לא מתקן אותו.
יצחק פינדרוס:
התכוונו לאלקין.
גיא בוסי:
דבר שני, אני רוצה, חבריי חברי הכנסת, להגיד עוד דבר.
גיא בוסי:
אומר החכם באדם: "טוב מראה עין ממשמע אוזן" – אני קצת אתקן - -
אמיר אוחנה:
מי זה, בנט?
גיא בוסי:
- - למה?
גיא בוסי:
כי כשאתה רואה משהו בעיניים אתה יודע.
גיא בוסי:
אתה אמנם לא חש אותו אבל אתה יודע.
גיא בוסי:
לכן פניתי לוועדה הנכבדה וביקשתי לשדר כמה דברים במסך, ומנעו את זה ממני.
גיא בוסי:
אני רוצה שתבינו, מכובדיי חברי הכנסת: מה שמותר לאזרח האחרון בבית המשפט לתעבורה – להציג סרטונים – נמנע ממנו כאן.
גיא בוסי:
אני שואל - -
משה ארבל:
גם בוועדות הכנסת מאפשרים את זה למוזמנים.
משה ארבל:
אני אומר כחבר כנסת.
אופיר כץ:
למה לא אפשרו לו?
גיא בוסי:
אז רק שתדעו שלבית המשפט העליון נאמר אתמול שהדבר הזה לא מתאפשר.
שלמה קרעי:
זה מתאפשר ועוד איך.
שלמה קרעי:
כל אורח בוועדת הכספים מציג מצגת בוועדת הכספים וגם בוועדת הכלכלה – בכל הוועדות.
יואב בן צור:
בכל הוועדות.
שלמה קרעי:
בכל הוועדות מתאפשר להציג מצגות.
קריאה:
לפעמים.
שלמה קרעי:
לפעמים.
גיא בוסי:
שוו בנפשכם שמגיש הבקשה נמצא מאחוריכם, והוא מתחייב בתקיעת אצבע, בנדירת נדר שהוא לעולם לא יישב עם מרצ.
גיא בוסי:
זה נמנע מכם, אני לא יכול להראות את זה.
גיא בוסי:
מה אמרו לי?
גיא בוסי:
שכל מה שאני צריך לעשות זה להביא אסמכתאות.
גיא בוסי:
וגם את זה שמו שאני אביא בשבת קודש או בימי המועד והחג.
גיא בוסי:
אדוני, אני מבקש שוב לשקול את הבקשה - -
יצחק פינדרוס:
ואתה ציפית שאני אקרא את החומר בשבת.
גיא בוסי:
אני מבקש מאדוני – ואני מעריך שהתשובה תהיה ברורה –לאפשר לי להעלות טיעונים בכתב.
גיא בוסי:
זה מוכן.
גיא בוסי:
יש לי כאן.
גיא בוסי:
איך אני יכול להראות את החתימה של מבקש הפרישה אצל בועז גולן?
גיא בוסי:
איך אני יכול להראות את זה?
גיא בוסי:
הרי אני אנסה לעשות משחק מסוים: אני לא זוכר בדיוק איך הוא אמר אבל זה היה ככה עם החתימה שלו: "אני לעולם לא אעשה את מר לפיד ראש ממשלה, אני לא אשב עם מרצ" – לא זוכר את הטקסט - -
יבגני סובה:
עם תנאי אחד – אתה יודע – שגם נתניהו חותם על זה.
איתן גינזבורג:
חבר הכנסת סובה, חבר הכנסת סובה.
יבגני סובה:
רק אמת אני רוצה לשמוע.
איתן גינזבורג:
לא, אני מבקש לא להפריע.
רם שפע:
קיבלת את התמונה.
יבגני סובה:
בתנאי שגם נתניהו חותם.
איתן גינזבורג:
חברי הכנסת, אני מבקש לא להפריע.
יצחק פינדרוס:
זה כבר סוכם.
יצחק פינדרוס:
כל מה שהוא אומר.
אורית סטרוק:
אפילו לא - - -
רם שפע:
לא רציני.
משה ארבל:
רם, אתה יושב פה כשופט.
משה ארבל:
תכבד.
שלמה קרעי:
תתחיל מההתחלה, בוסי.
גיא בוסי:
אדוני, אני רוצה לציין שחבר הכנסת שפע באופן סיסטמתי ומודע מפריע לי תוך שהוא מקבל המלצות מאחרים להפריע לי.
גיא בוסי:
אני מבקש ממך להגן עליי בעניין הזה.
שלמה קרעי:
הוא לא שמע.
שלמה קרעי:
תחזור שוב.
אורית סטרוק:
אי אפשר.
אורית סטרוק:
אתה לא מתן כהנא, והוא לא יגן עליך.
משה ארבל:
יפה שיש לך ציפיות, עורך דין בוסי.
ענבר בזק:
אתה בינתיים דיברת בלי הפרעות ביחס לשר מתן כהנא וביחס לכל - - -
אורית סטרוק:
למתן כהנא אין זכות דיבור פה, ועליו הוא מגן.
אורית סטרוק:
לך יש זכות דיבור, לפי התקנון, ועליך הוא לא יגן.
גיא בוסי:
אדוני, אני אחזור, כנראה לא הקשבת:
גיא בוסי:
חבר הכנסת רם שפע מפריע לי באופן סיסטמתי.
גיא בוסי:
הוא מקבל וואטסאפים להפריע לי.
גיא בוסי:
אני אשמח אם תגן עליי.
רם שפע:
מגוחך.
גיא בוסי:
גם על זה לא קיבלתי - - - תודה.
רם שפע:
אני בטלגרם, רק שתדע.
גיא בוסי:
נחזור לעניינים של הסרטונים.
גיא בוסי:
אני רוצה רגע לספר לכם, מכובדיי חברי הכנסת, על זכות הטיעון.
גיא בוסי:
זכות הטיעון זה חלק מכללי הצדק הטבעי, וזה חלק מחובת ההגינות של השלטון.
גיא בוסי:
יש קשר ישיר בל יינתק כזמורה על בד: כמו שהזמורה על הענף זה בדיוק המצב שלנו.
גיא בוסי:
הווה אומר: כגודל הסנקציה כך רוחב זכות הטיעון.
גיא בוסי:
ברור לכולם, והיושב-ראש אמר את זה בפתיח אולי במעט, שהסנקציה שתוטל על חבר הכנסת שיקלי במידה שתקבלו את הבקשה שלו היא אדירת ממדים, היא טוטלית.
גיא בוסי:
זאת פגיעה בזכות לבחור ולהיבחר.
גיא בוסי:
זה הלשד, זה היכין והבועז.
גיא בוסי:
כמו שאתם יודעים בבית המקדש קודם כול בנו את יכין ובועז.
גיא בוסי:
אלה העמודים, מפה הדמוקרטיה שלנו שואבת את כוחה.
גיא בוסי:
ואם ככה פוגעים בדבר כזה אז זכות הטיעון צריכה להיות אדירה.
גיא בוסי:
אני צריך לטעון ימים שלמים, צריך לתת לי להביא עדים, צריך לתת לי להביא אסמכתאות, צריך לתת לי להשיב – כמובן, לא למי שאיננו חלק מהדיון; אבל בכל אלה חטאה הוועדה.
גיא בוסי:
אני רוצה לתת לכם דוגמה כדי שתבינו.
גיא בוסי:
אם אינכם מכירים את פסק דין אני אספר לכם את הסיפור על פסק דין טרנר.
גיא בוסי:
מבקרת המדינה דאז מרים בן-פורת התבקשה על-ידי הוועדה לענייני ביקורת המדינה של הכנסת להביא חוות דעת לפי סעיף 21 שקשורה להתנהלות של המפכ"ל דאז יעקב טרנר.
גיא בוסי:
אני מדבר באורך רוח כדי שיהיה יותר נוח.
גיא בוסי:
מבקרת המדינה כתבה את חוות הדעת, אבל מה היא לא עשתה?
גיא בוסי:
היא לא פנתה אל המפכ"ל עצמו כדי לשמוע את עמדתו.
גיא בוסי:
בית המשפט העליון מפי השופט גולדברג אומר את הדברים הבאים: "היקפה של זכות הטיעון נגזרת ממהות הסמכות המופעלת.
גיא בוסי:
מקום שהגורם המנהלי מפעיל סמכות שהינה מעין שיפוטית" – כמו המקרה שלפנינו – זה כמובן לא ציטוט – "יש להקפיד באורח דווקני על זכות הטיעון מאחר שחומרת הפגיעה האפשרית באזרח משפיעה על היקף זכותו להציג את עמדתו.
גיא בוסי:
ככל שהפגיעה הצפויה בו חמורה יותר – כן רחבה זכותו לטיעון, ולהפך".
גיא בוסי:
אז אני שואל אתכם, חבריי, אני מבין שההחלטה כבר התקבלה, אבל אולי תוכלו להשפיע – האם זכות טיעון רחבה לא כוללת להקרין סרטון אחד?
גיא בוסי:
האם זכות הטיעון לא כוללת שיהיו לנו לפחות 10 ימי עסקים מלאים שאינם חג כדי להתכונן ולהציג את עמדתנו?
גיא בוסי:
האם זכות הטיעון איננה כוללת את האפשרות להציג עדים, ולפחות, את הגברת איילת שקד ואת מגיש הבקשה ואולי יועץ סתרים שלהם?
גיא בוסי:
הרי בסיס הטיעון כאן הוא שחבר הכנסת שיקלי, רק לאחר הקמת הממשלה, החליט לבצע אקטים של פרישה – את זה עוד נטען מאוחר יותר.
גיא בוסי:
אבל אנחנו טוענים שעוד קודם לכן במחשכים טיכסו עצה מובילי הדעה בימינה והחליטו כבר אז לפרוש, כבר אז לעשות שקר לציבור – כי הלוא תכף נציג את מה שהם אמרו אז ומה שהם אומרים היום.
גיא בוסי:
הישיבה עם מרצ היא אולי בטלה בשישים, המוץ – בבחינת "תזרם ורוח תישאם".
גיא בוסי:
זה כלום, זה הפסיק שבפסיק.
גיא בוסי:
אז את כל הטיעונים האלה כדי שאברר אנשים קודם לכן – זה לא זכות לשמוע?
גיא בוסי:
זה לא זכות הטיעון?
גיא בוסי:
איך אתם יכולים להיות חברים בוועדה כשחבר שלכם, אחד מאותם עשרים, אתם רומסים את זכות הטיעון שלו?
גיא בוסי:
שיהיה ברור: מה שאמרו כאן לגבי בית המשפט העליון איננו מדויק.
גיא בוסי:
בית המשפט העליון בשום שלב לא דחה את העתירה שלנו אתמול, אלא אמר שכל זכויותינו יישמרו.
גיא בוסי:
ואני אומר לכם: הדבר הזה שהוועדה עשתה כל שביכולתה כדי לפגוע בזכות הטיעון שלנו יישמע לא נגד מי שקיבל את ההחלטה, אלא נגד כולכם.
גיא בוסי:
זה יהיה נגד ועדת הכנסת.
גיא בוסי:
אני פונה אליכם להציל את עצמכם: אנא, פנו ליושב-ראש ותאפשרו לנו להציג עדים ולהעלות סרטונים.
משה ארבל:
היושב-ראש, תרצה להצביע על זה?
משה ארבל:
על הבקשה להציג?
איתן גינזבורג:
לא להפריע לעורך דין בוסי.
משה ארבל:
לא הפרעתי.
משה ארבל:
השאלה אם תרצה להצביע.
איתן גינזבורג:
ביקשתי לא להפריע לו.
שלמה קרעי:
היושב-ראש, אנחנו מצטרפים להמלצה של העורך דין.
רם שפע:
כחבר ועדה?
שלמה קרעי:
כבעל תקן בוועדה.
שלמה קרעי:
יש לנו תקן.
גיא בוסי:
"שעה שהכנסת מחליטה בסוגיות מעין שיפוטיות בין בוועדה ובין במליאתה אין היא שונה במעמדה מבחינה עקרונית מרשות מעין שיפוטית אחרת".
גיא בוסי:
מה זה רשות מעין שיפוטית אחרת?
גיא בוסי:
זה בית משפט, זה החלטות של ועדות.
גיא בוסי:
הרי שם נותנים לאדם בגלל הזכות היסודית הזאת להציג את טענתו כמה שהוא רוצה.
גיא בוסי:
ואני חוזר: כאן מדובר בפגיעה בזכות לבחור ולהיבחר.
מיכל מרים וולדיגר:
סליחה, גם ארבל אומרת את זה בחוות הדעת שלה.
מיכל מרים וולדיגר:
היא כותבת שלחבר כנסת - -
מיכל מרים וולדיגר:
שרוצים להכריז עליו כפורש יש זכות טיעון רחבה.
איתן גינזבורג:
אני מבקש לא להפריע לעורך דין בוסי.
מיכל מרים וולדיגר:
אני לא מפריעה.
מיכל מרים וולדיגר:
אני עוזרת.
משה ארבל:
אדוני היושב-ראש, אתה רוצה לסמן "וי" על האירוע?
משה ארבל:
אנחנו רוצים לשאול שאלת הבהרה.
איתן גינזבורג:
אני רוצה שתאפשרו לו לדבר בלי הפרעות.
משה ארבל:
אנחנו לא עצרנו אותו.
איתן גינזבורג:
לא להפריע זה לא להפריע.
שלמה קרעי:
איתן, נראה שאתה ממש סובל כשאתה יושב כיושב-ראש הוועדה.
איתן גינזבורג:
אני נראה לך סובל?
גיא בוסי:
אתה לא נהנה מהטיעונים שלי?
רם שפע:
אתה לא מכיר את איתן?
איתן גינזבורג:
אני רוצה להקשיב להם.
מיכל מרים וולדיגר:
מי הפריע?
מיכל מרים וולדיגר:
בסך הכול הקראתי את חוות הדעת של ארבל.
איתן גינזבורג:
אני לא רוצה שיפריעו לך.
יבגני סובה:
על התקן - - -לא יכול להחליף אותו.
יבגני סובה:
יבגני, זה חזרה לכבוד אבידר?
גיא בוסי:
הדברים שאני מצטט מפי הנשיא אהרון ברק, נדמה כאילו הוא נמצא כאן בדיון, והדברים האלה נכתבו לעניינינו: "הנה כי כן שעה שהכנסת או ועדה מוועדותיה מקבלות החלטה כעין שיפוטית מופעלות לגביהן ביקורת שיפוטית רחבה".
גיא בוסי:
שוב אני אומר לכם: תצילו את עצמכם – תנו לנו את זכות הטיעון.
גיא בוסי:
"אין תחולה לעקרון אי השפיטות המוסדית".
גיא בוסי:
הרי מה היה הטיעון כאן?
גיא בוסי:
הטיעון אומר – מה אתם רוצים?
גיא בוסי:
מדובר בחברי כנסת, מדובר בפוליטיקאים.
גיא בוסי:
לא – זה לא המקרה.
גיא בוסי:
כל אחד ואחד מכם רואה עצמו כאילו יצא ממצרים בבחינת רואה עצמו כשופט.
גיא בוסי:
אל תיתנו לייעוץ המשפטי – שאני מצטער, איננו מדויק בלשון המעטה – להניח - -
יצחק פינדרוס:
אל תעשה לי את זה.
יצחק פינדרוס:
אתה תגרום לי לבחילה – אני אברח מפה.
יצחק פינדרוס:
אל תעשה לי הרגשה שאני שופט, תעשה טובה.
בועז טופורובסקי:
הוא אמר שאהרון ברק - - -
איתן גינזבורג:
די, חברים.
איתן גינזבורג:
חבר הכנסת טופורובסקי, די.
יואב בן צור:
יש לו בחילה.
גיא בוסי:
מניחים בפניכם פח יקוש.
גיא בוסי:
אני אומר לכם: תצילו את עצמכם מפני הפח היקוש הזה.
גיא בוסי:
"הפגם בהחלטה והסעד בגין הפרתו הם צדדיו של אותו מטבע.
גיא בוסי:
אם ההחלטה תקפה היא תעמוד בעינה, שכן אין יסוד לבטלה.
גיא בוסי:
אם ההחלטה פגומה היא תבוטל בשם הפגם שנפל בה.
גיא בוסי:
הפן המהותי של הדין והפן הסמכותי של הדיין חופפים זה את זה".
גיא בוסי:
אני רוצה לקשר את זה להחלטות של אדוני.
גיא בוסי:
אדוני, אני חושב שאין החלטה שביקשתי שאדוני קיבל.
גיא בוסי:
אני מזכיר לאדוני שביקשתי רק את החג השני של פסח להיות עם הילדים כדי שלא נעבוד בחג, וגם לזה אדוני סירב; ביקשתי להציג ויזואלית – ואדוני סירב; ביקשתי עדים – ואדוני סירב.
גיא בוסי:
אני לא יודע – אולי אני אבקש כוס מים וגם לזה אדוני יסרב?
גיא בוסי:
אבל לא ייתכן שכל מה שאני רוצה אדוני יסרב לו, ואז הוא יגיד שצריך לתת לחבר הכנסת שיקלי זכות טיעון רחבה.
גיא בוסי:
זה תרתי דסתרי, הם לא יכולים לדור בכפיפה אחת.
גיא בוסי:
עכשיו אני רוצה לדבר על הפגיעה בשם הטוב.
גיא בוסי:
חבר הכנסת שיקלי שהוא, כמובן, לא הפורש – אני עדיין בשלבים המקדמיים, ואני רוצה שיהיה ברור שעדיין לא נכנסתי לגופה של טענה.
גיא בוסי:
ועוד דבר שיהיה ברור: אחרי שאני אסיים, כמובן שחבר הכנסת שיקלי יגיד את דברו.
גיא בוסי:
הפגיעה בשם הטוב היא אדירת ממדים.
גיא בוסי:
הזכות לשם טוב נגזרת מחוק יסוד: כבוד האדם וחירותו, בין היתר, כמובן.
גיא בוסי:
אני מזכיר את רשות ערעור אזרחי 4740 אמר ואחרים נגד יוסף ואחרים, 4534/02 – רשת שוקן בע"מ ואחרים נגד הרצקוביץ'.
גיא בוסי:
אם הזכות לשם טוב נפגעת כאן, אז אני חוזר ואומר, אותו הדבר לגבי זכות הטיעון.
גיא בוסי:
דבר נוסף, אדוני, בית המשפט העליון קבע שמכל ועדות הכנסת ועדה זו היא, מה שנקרא, "כנסת זוטא".
גיא בוסי:
זאת אומרת, אדוני, שהיא צריכה לשקף או לייצג את הכנסת.
גיא בוסי:
אלא מאי, אדוני, הוועדה הזאת איננה מייצגת נכון לעכשיו את המצב של הכנסת.
גיא בוסי:
בפסק הדין של חבר הכנסת ביטן לגבי הוועדות, אמרה הנשיאה בייניש שמצבה של ועדת הכנסת איננו תקין.
גיא בוסי:
היא אמרה את זה בצורה מפורשת, חבריי חברי הכנסת, המצב של הוועדה הזאת, ועדת הכנסת, איננו תקין.
גיא בוסי:
לא ייתכן שבהליך מעין שיפוטי יהיה כאן קוורום לא ראוי.
גיא בוסי:
תנסו לחשוב על זה.
גיא בוסי:
כנסת זוטא – בגלל זה קבעו שכאן יתנהלו הדיונים בשאלה הזאת.
גיא בוסי:
אני רוצה להזכיר לכם, ותכף אני אגע בזה, שהיו ויכוחים אדירים בתיקון 12 איפה יתקיים הדיון, בוועדת חוקה או בוועדת הכנסת.
גיא בוסי:
הוויכוחים נגמרו בכך שהקימו ועדה משותפת.